|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 18. 4. 2024. године

МЕДИЈИМА

**САОПШТЕЊЕ ZA MEDIJE**

**У првом позиву Програма за дунавски регион преко 8,5 милиона евра за партнере из БиХ**

Шездесет пројеката, од којих чак 53 укључују партнере из Босне и Херцеговине, резултат су првог позива Интеррег програма за дунавски регион, а ови пројекти представљени су на имплементацијској радионици која је одржана 18. априла 2024. године у Сарајеву.

У 53 пројекта укључено је 48 партнерских институција и организација из БиХ, а по први пут двије од њих имају улогу водећих партнера на пројекту. Укупна вриједност буџета додијељеног партнерима из БиХ износи преко 8,5 милиона евра, од чега је седам милиона евра средстава Европске уније.

Први позив резултовао је знатним повећањем броја партнера из БиХ, укључујући и велики број оних који по први пут учествују у програмима територијалне сарадње, а одобрени буџет за бх. партнере је 60 одсто већи него у цијелој претходној програмској фази 2014-2020. година.

Иначе, Програм за дунавски регион је дио Интеррег породице, која је главни инструмент ЕУ за унапређење регионалног развоја, јачање економске, социјалне и територијалне кохезије.

Дунавски програм обухвата 14 држава, од којих је девет из ЕУ.

Ово је један од осам програма територијалне сарадње у којима учествује Босна и Херцеговина у текућој програмској фази 2021-2027. година. Од ових осам три су програма прекограничне сарадње, два међурегионална и три програма транснационалне сарадње. Учешћем у овим програмима корисници из Босне и Херцеговине имају могућност увезивања са партнерима из 36 европских држава.

У три програма транснационалне сарадње (Интеррег програм за дунавски регион, Интеррег програм Еуро-Мед и Интеррег ИПА Адрион) партнери из Босне и Херцеговине учествоваће у до сада одобрених преко 140 пројеката. Транснационална партнерства баве се изазовима који не знају за границе и усмјерени су на превазилажење разлика међу регионима и државама, а такве могућности су од великог значаја у процесу приступања у ЕУ.

Дирекција за европске интеграције

